Een klag teen Duduzane Zuma teruggetrek | Netwerk24
26 Maart 2019 09:25
Duduzani Zuma Dinsdag in die hof. Foto: Simon Sonnekus
Die staat het Dinsdagoggend hul tweede klag teen Duduzane Zuma, oudpres. Jacob Zuma se seun, teruggetrek wat verband hou met 'n motorongeluk in 2016.
Zuma verskyn in die Randburgse streekhof nadag Phumzile Dube en Nanki Mashaba dood is in die ongeluk.
Die staat het die klag teruggetrek wat verband hou met Mashaba se dood omdat hy aan 'n mediese toestand gely het tydens die ongeluk.
Zuma sal steeds tereg staan op 'n klag van strafbare manslag weens Dube se dood.
Hy het Dinsdoggend onskuldig op klagte van strafbare manslag en roekelose bestuur gepleit.
Die verhoor sal na verwagting vier dae duur.
Duduzane Zuma kom by die landdroshof in Randburg aan. Hy staar twee klagte van strafbare manslag in die gesig. @nuusdagom8 pic.twitter.com/bNyYBIKNAa
— Eugenie Gregan (@greganeugenie) March 26, 2019
#DuduzaneZuma Die staat laat vaar die tweede klag van strafbare manslag, want die oorledene het glo reeds aan' n siektetoestand gely. Zuma ontken skuld op' n klag van strafbare manslag en roekelose bestuur. Die verhoor begin in die Randburg-streekhof. @Netwerk24
— Jana Marx (@janamarx04) March 26, 2019
#DuduzaneZuma | Die staat roep nou sy eerste getuie, Mthobisi Nxumalo. Nxumalo is ‘n werknemer van die Suid-Afrikaanse Weerdiens.
#DuduzaneZuma | Die staat se tweede getuie, Jacques Cronje, werk vir Porsche in Johannesburg.
#DuduzaneZuma se verweer, soos voorgelees deur adv. Mike Hellens SC, is dat hy op die dag van die ongeluk (Februarie 2014) 'n waterpoel in die pad getref het en beheer verloor het oor sy Porsche.
Meer oor: Duduzane Zuma | Strafbare Manslag